Banderas, infectat cu COVID-19 la 60 de ani. Și-a petrecut ziua de naștere în izolare.
Antonio Banderas a anunțat că este bolnav de COVID-19. Actorul și-a petrecut ziua de naștere în izolare. Acesta a mărturisit că va citi, va scrie și se va odihni cât va sta în carantină.
Antonio Banderas a fost testat pozitiv cu COVID-19, relatează Daily Mail.Actorul, în vârstă de 60 de ani, cunoscut pentru rolurile din filmele "Desperado" și "Masca lui Zorro", a mărturisit că și-a petrecut ziua de naștere în carantină, simțindu-se obosit."Mă simt relativ bine. Doar puțin mai obosit decât de obicei", a mărturisit actorul."Sunt convins că mă voi reface cât se poate de repede", a adăugat Banderas.Actorul le-a spus fanilor ce va face în izolare: va citi, va scrie și se va odihni.Va face planuri pentru a da un sens noii vieți care începe la 60 de ani: "O să continui să-mi fac planuri pentru a da un sens noii vieți care a început la 60 de ani. Vârstă la care am ajuns plin de dorință și de entuziasm".Nu se știe unde s-a infectat Banderas și nici unde își va petrece perioada de izolare. Acesta are mai multe case în Spania, în America și în Anglia.